สวัสดีค่ะ พอดีมีเรื่องสงสัยอยากจะรบกวนสอบถาม กับอาการที่เกิดขึ้น คือ ดิฉัประจำเดือนมาปกติเหมือนเดือนเมษายนและหมดรอบเดือนวันที่2ของเดือนพฤษาคม แต่ในระหว่างนี้ ดินฉันได้มีเพศสัมพันธ์กับสามีโดยไม่มีการป้องกัน เวลาผ่านไป9วันนับจากหมดประจำเดือน มีเลือดไหลออกมาคล้ายประจำเดือนแต่มาให้ปริมาณที่น้อย มีอาการง่วงนอนบ่อยขึ้น กับรู้สึกมีอยากการตึงที่ท้องน้อยแบบหนักๆหน่วง อยากสอบถามว่าเป็นไปได้ไหมคะที่จะตั้งครรภ์ หรือว่ามีความผิดปกติอะไร
สวัสดีค่ะ อาการเลือดออกทางช่องคลอดที่ไม่ใช่ประจำเดือนนั้น อาจจะมีสาเหตุที่เกี่ยวกับการตั้งครรภ์เช่นภาวะแทรกซ้อนจากการตั้งครรภ์เช่นแท้งหรือท้องนอกมดลูก หรือเป็นเลือดที่ออกตามหลังการปฏิสนธิประมาณ 2 สัปดาห์ หรือสาเหตุอื่นๆที่ไม่เกี่ยวกับการตั้งครรภ์เช่นเนื้องอกที่มดลูกหรือปากมดลูก ถุงน้ำรังไข่ อวัยวะภายในอุ้งเชิงกรานอักเสบ อวัยวะเพศภายนอกฉีกขาด ฮอร์โมนจากรังไข่ไม่สมดุลทำให้เลือดออกผิดปกติ เป็นต้นแนะนำการตรวจยืนยันการตั้งครรภ์ด้วยชุดตรวจครรภ์ทางปัสสาวะ ให้ผลบวกได้ตั้งแต่ 10-14 วันหลังปฏิสนธิค่ะ หากให้ผลบวก การมีเลือดออกทางช่องคลอดนั้นอันตราย ควรรีบไปพบแพทย์ แต่หากให้ผลลบ และยังมีเลือดออกมากระปริดกระปรอยต่อเนื่อง ปวดหน่วงท้องน้อย ควรไปพบแพทย์เพื่อตรวจหาสาเหตุอื่นๆที่เป็นไปได้ดังกล่าวไปเช่นกันเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง